Ilmainen työvoima? | Peter Forsgård -- valokuvausblogi
Ilmainen työvoima?
« Kirkossa kuvaami..
Muotokuvausproje.. »
Maanantai 14.12.2009 klo 11:31 - Peter Forsgård
Valokuvaaja James Nachtweyn työpaikkailmoitus on saanut jonkin verran haloota aikaiseksi. Hän hakee studiolleen ammattilaista tai opiskelijaa kolmeksi kuukaudeksi lähinnä kuvankäsittelyyn ja tulostukseen.
Erikoista ja haloota on nostanut se, että Nachtwey ei maksa tuosta työstä palkkaa. Ilmaiseksi siis pitäisi hommia tehdä. Alkuun tuo voi kuulostaa varsin härskiltä. Osittain sitä se onkin. Toisaalta USA:ssa ei ole mitenkään epätavallista, että opiskelijat menevät harjoittelupaikkoihin ilmaiseksi. Jotkin työpaikat ovat sellaisia, että niihin kannattaa mennä vaikka ilmaiseksi, jotta saa työkokemusta juuri kyseisestä yrityksestä. Se näyttää hyvältä CV:ssä, kun hakee oikeita töitä ja voi olla ratkaiseva tekijä. Ilmainen työ on silloin sijoittamista omaan tulevaisuuteen.
Joku voi nähdä tämän Nachtweyn paikan tilaisuutena itselleen edetä omalla urallaan. Jokainen voi päättää itse miten tuohon suhtautuu. Voisin kuvitella, että mikäli tuossa hommassa on todella hyvä ja saa siitä hyvät suositukset, ei työpaikan löytäminen ole vaikeaa. Toki laajamittainen ilmaisen työvoiman käyttö on huono asia. Tässä Nachtweyn asiassa erikoista on myös se, että haetaan ammattilaista eikä välttämättä opiskelijaa.
Suomessakin moneen valokuvaajaksi tähtäävän koulun opintosuunnitelmaan kuuluu työssäoppimisjakso. Työssäoppijalle ei tuosta ajasta makseta palkkaa. Työssäoppiminen on osa opiskelua ja he saavat siltä normaalit opiskelijalle kuuluvat sosiaaliedut. Siinä mielessä tuossa ilmoituksessa nyt niin hirveän erikoista ole.
Avainsanat: valokuvaus, business, Nachtwey James, kuvajournalismi
15.12.2009 0:52 Mikko Kalavainen
Työharjoittelu on työharjoittelua, mutta nuo Nachtweyn vaatimukset osaamisen tasosta ei mielestäni ihan opiskelija-tasoa ole... Managerial taskeihin asti meni lista. Opiskelija ei kovin usein ole "proficient with Imacon scanners", ei vaikka kuinka opiskelee. Kyllä niidenkin kanssa saa ihan töitä tehdä jonkin aikaa.